মোগা জেলা
মোগা জেলা ভারতের পাঞ্জাব রাজ্যের বাইশ জেলার মধ্যে অন্যতম। ২৪ নভেম্বর ১৯৯৫ সালে মোগা জেলা ফরিদকোট জেলা থেকে আলাদা হয়ে পাঞ্জাব রাজ্যের ১৭তম জেলা হয়ে ওঠে। ভারতের পাঞ্জাবের মধ্যে সবচেয়ে বেশি গম ও ধান উৎপাদনের মধ্যে রয়েছে মোগা জেলা। মোগা শহর ও মোগা জেলার লোকেরা মালওয়া সংস্কৃতির অন্তর্ভুক্ত। পূর্বে মোগাকে জেলা করার জন্য বহু চেষ্টা করা হয়েছিল কিন্তু সবকিছুই ব্যর্থ হয়েছিল। অবশেষে পাঞ্জাবের তৎকালীন মুখ্যমন্ত্রী এস. হরচরণ সিং ব্রার ১৯৪৫ সালের ২৪ নভেম্বর মোগাকে জেলা করার জন্য জনগণের দাবিতে একমত হন। পূর্বে মোগা ফরিদকোট জেলার উপজেলা ছিল। মোগা শহরটি জেলার সদর শহর যা ফিরোজপুর-লুধিয়ানা সড়কে অবস্থিত। তখতপুরা সাহেব এই জেলার অন্যতম পরিচিত গ্রাম।